Nr. C 29/4 De Europæiske Fællesskabers Tidende 4. 2. 89 
II 
(Forberedende retsakter) 
KOMMISSIONEN 
Forslag til Rådets beslutning om et fællesskabsprogram for strategiske analyser, fremtidsstudier 
og vurderinger inden for forskning og teknologi (MONITOR) 
1988-1992 
KOM(88) 386 endelig udg. — SYN 147 
(Forelagt af Kommissionen, den 29. juli 1988) 
(89/C 29/04) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, navnlig artikel 
130 Q, stk. 2, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Ifølge Traktatens artikel 130 K skal rammeprogrammet 
iværksættes ved hjælp af særprogrammer, der udarbejdes 
i forbindelse med hver enkelt foranstaltning; 
ved sin afgørelse af 28. september 1987 (*) vedtog Rådet 
et rammeprogram for Fællesskabets aktioner inden for 
forskning og teknologisk udvikling (1987-1991), hvori 
aktionerne for videnskabelige og teknologiske fremtids­
studier og vurderinger samt programevalueringer blev 
fastsat; 
rammeprogrammets kriterier for udvælgelse af fælles­
skabsaktioner er bl.a., at de skal medvirke til at styrke 
den økonomiske og sociale samhørighed i Fællesskabet, 
samtidig med at kravet til videnskabelig og teknisk 
kvalitet opfyldes; 
de nye bestemmelser i Den Europæiske Fælles Akt 
betyder, at De Europæiske Fællesskaber indleder en ny 
fase i den europæiske opbygning, ikke mindst når det 
gælder videnskabeligt og teknologisk samarbejde, og 
dette indebærer, at de strategiske overvejelser, fremtids-
(») EFT nr. L 302 af 24. 10. 1987, s. 1. studierne og de teknologiske vurderinger (»Technology 
Assessment«) må styrkes og fornyes; 
videnskabens og teknologiens voksende integration i 
erhvervslivet og samfundslivet medfører, som Det 
Økonomiske og Sociale Udvalg har påpeget, at undersø­
gelser af den fremtidige videnskabelige og teknologiske 
udviklings sociale og økonomiske følger får øget betyd­
ning for vurderingen af de valg, som skal træffes i 
forbindelse med teknologisk forskning og udvikling; 
Europa-Parlamentet indførte i 1987, for en forsøgspe­
riode, et system for vurdering af videnskabelige og 
teknologiske valgmuligheder (STOA: Scientific and 
Technological Options Assessment), og det er vigtigt, at 
samarbejdet mellem de europæiske institutioner på dette 
område styrkes; 
man har i medlemsstaterne truffet en række vigtige initi­
ativer i forbindelse med evaluering af forsknings- og 
udviklingsprogrammer og teknologiske fremtidsstudier 
og vurderinger, og disse initiativer vil lette samarbejdet 
herom i Fællesskabet; 
Kommissionen bør i sin vurdering af forsknings- og 
udviklingsaktiviteterne kunne støtte sig på pålidelige 
metoder, sikre indikatorer og et europæisk net af erfarne 
specialister, således at muligheden for at foretage effek­
tive vurderinger og måle forsknings- og udviklingsaktivi­
teternes følger kan forbedres; 
der kan i øvrigt henvises til FAST li-programmets evalu­
eringsrapport; 
Udvalget for Videnskablig og Tekniske Forskning 
(CREST) er blevet rådspurgt om disse foranstaltnin­
ger— 
VEDTAGET FØLGENDE BESLUTNING: 
Artikel 1 
Det i bilaget opstillede særprogram for forskning og 
teknologisk udvikling, nærmere betegnet for strategiske 
analyser, fremtidsstudier og vurderinger inden for forsk­
ning og teknologi (MONITOR) i Det Europæiske 
Fællesskab, vedtages for en femårig periode fra den 
1. januar 1988. 
4. 2. 89 De Europæiske Fællesskabers Tidende Nr. C 29/5 
Artikel 2 Artikel 5 
Det nødvendige beløb til programmets gennemførelse 
anslås til 22 mio ECU, iberegnet udgifter til en persona­
lestab på 12 til 27 personer (6A, 2B, 4C — 1988; 12A, 
2B, 8C - 1989; 15A, 2B, IOC - 1990 til 1992) og til 
ansættelse af associerede forskere (i alt højst 47 mandår), 
der udstationeres af medlemsstaterne. 
Artikel 3 
Størrelsen på Fællesskabets finansielle bidrag og de 
nærmere betingelser for programmets udførelse er fastsat 
i bilaget. 
Artikel 4 
1. I løbet af det tredje år efter programmets iværksæt­
telse tager Kommissionen det op til fornyet behandling 
og forelægger Rådet og Europa-Parlamentet en rapport 
om resultaterne af denne behandling sammen med even­
tuelle forslag om ændring eller forlængelse af 
programmet. 
2. Kommissionen foretager en vurdering af de 
opnåede resultater. Den forelægger Rådet og 
Europa-Parlamentet en rapport herom. 
3. De omtalte rapporter udarbejdes i overensstem­
melse med rammeprogrammets artikel 2, stk. 2, og skal 
tage hensyn til de opstillede mål i denne beslutnings 
bilag. 
4. Kommissionen underretter regelmæssigt Rådet og 
Europa-Parlamentet om aktiviteternes afvikling, navnlig i 
løbet af første kvartal 1990 og ved slutningen af 1991. 1. Kommissionen er ansvarlig for programmets udfø­
relse og bistås i forbindelse med dets iværksættelse af et 
rådgivende udvalg for forvaltning og koordinering 
(CGC), som nedsættes i overensstemmelse med Rådets 
afgørelse 84/338/Euratom, EKSF, EØF ('). 
2. Kommissionen indgår kontrakter, hvori begge 
parters rettigheder og forpligtelser, herunder bestem­
melser for videreformidling, beskyttelse og udnyttelse af 
forskningsresultater, fastsættes. 
Artikel 6 
Kommissionen har ifølge EØF-Traktatens artikel 130 N 
bemyndigelse til at indgå aftaler med tredjelande og 
internationale organisationer, som deltager i det europæ­
iske samarbejde om videnskabelig og teknisk forskning 
(COST), samt europæiske lande, der har indgået ramme­
aftaler om videnskabeligt og teknisk samarbejde med 
Fællesskabet, for at inddrage dem helt eller delvis i dette 
program. 
Er der indgået rammeaftaler om videnskabeligt og 
teknisk samarbejde mellem europæiske tredjelande og 
De Europæiske Fællesskaber, kan foretagender og virk­
somheder med hjemsted i disse lande deltage i program­
mets projekter. 
Artikel 7 
Denne beslutning er rettet til medlemsstaterne. 
O EFT nr. L 177 af 4. 7. 1984, s. 25. 
BILAG 
FÆLLESSKABSPROGRAM FOR STRATEGISKE ANALYSER, FREMTIDSSTUDIER OG VURDE­
RINGER INDEN FOR FORSKNING OG TEKNOLOGI (MONITOR) 
I. MÅLSÆTNINGER OG AKTIVITETER 
1. Formålet med denne aktion er at bidrage til at afstikke nye retningslinjer og prioriteter for den fælles 
politik for forskning og teknologisk udvikling og til at øge overensstemmelsen mellem denne politik og 
Fællesskabets øvrige politik. 
Aktionen består af faktuelle, strategiske og fremtidsorienterede analyser af det videnskabelige og 
teknologiske miljø og dettes samspil med den økonomiske og sociale udvikling. 
2. Aktionen kan opdeles i tre aktivitetsområder: 
— strategiske analyser og virkningsanalyser (SAST) 
— FAST-fremtidsstudier 
— forskning og undersøgelser med henblik på at forbedre de metoder, hvorefter forsknings- og udvik­
lingsaktiviteter evalueres (SPEAR), og øge deres effektivitet. 
Nr. C 29/6 De Europæiske Fællesskabers Tidende 4. 2. 89 
II. INDHOLD OG ARBEJDSMETODER 
Strategiske analyser og virkningsanalyser (SAST) 
3. SAST-aktiviteterne går ud på at foretage analyser, som er rettet mod et bestemt videnskabeligt område, 
en teknologi, en sektor eller et emne. Formålet er at klarlægge de muligheder, som står åbne for 
Kommissionens videnskabs- og teknologipolitik, samt disse muligheders sammenhæng med Kommis­
sionens øvrige politik, og konstatere, hvorledes de forskellige berørte parter (virksomhederne, Fælles­
skabets instanser, medlemsstaterne og tredjelande; samfundsgrupper .. .) stiller sig til disse muligheder. 
4. Disse aktiviteter omfatter følgende: 
a) Udarbejdelse af rapporter om Det Europæiske Fællesskabs eller en gruppe fællesskabslandes udvik­
lingsmuligheder og stærke og svage punkter, især når det gælder strukturerne for forskning og 
udvikling inden for en bestemt højteknologisektor eller et videnskabeligt område eller i forbindelse 
med vigtige ændringer i videnskabs- og teknologipolitikken, navnlig i lande uden for Fællesskabet. 
b) Gennemførelse af teknologiske vurderinger, som drejer sig om en teknologis nuværende og fremti­
dige udvikling, hindringer for fornyelse, indflydelse på Fællesskabets industrielle og socioøkono­
miske udvikling (i den enkelte sektor, i den enkelte region, ...), behovet for finansiering af forsk­
ning og udvikling og for investeringer osv. 
c) Udarbejdelse af strategiske analyserapporter (eller strategiskebeskrivelser), som kaster lys over de 
muligheder, der står åbne for Det Europæiske Fællesskab i forbindelse med en bestemt problematik, 
og som indeholder forslag til nøjagtige retningslinjer for den pågældende aktion. 
5. Kommissionen udarbejder en årlig tidsplan for de vigtigste opgaver, og denne tidsplan vedtages i 
samråd med Det Rådgivende Udvalg for Forvaltning og Koordination. 
FAST-fremtidsstudierne 
6. FAST-fremtidsstudierne svarer til de tidligere FAST-aktiviteter. De drejer sig om undersøgelser af 
videnskabelige og teknologiske forandringer og de mangfoldige vekselvirkninger mellem dem og de 
sociale og økonomiske ændringer. Formålet er at give Kommissionen overblik over de fremtidige 
udviklingsmuligheder til støtte for teknologiske og videnskabelige valg, navnlig i forbindelse med 
Fællesskabets store mål for 90'erne: oprettelse af det indre marked og forøgelse af den økonomiske og 
sociale samhørighed i Fællesskabet, men også når det gælder den økonomiske og sociale udvikling på 
verdensplan. 
7. Fremtidsstudierne omfatter følgende aktiviteter 
a) udarbejdelse af rapporter (eller fremtidsstudiemateriale) om vigtige emner eller fænomener af almen 
karakter. Emnerne udvælges efter deres betydning for den fælles politik for teknologisk forskning 
og udvikling. De behøver ikke at ligge inden for de strengt europæiske rammer 
b) vurderinger af virkninger og følger af visse videnskabelige og tekniske udviklinger, som kan få stor 
betydning for fremtidens samfund 
c) sammenfatning og kritisk analyse af resultaterne af de vigtigste fremtidsstudier i verden 
d) udarbejdelse hvert andet år af en rapport om de økonomiske og sociale følger af teknologiske foran­
dringer, navnlig i Europa. 
8. Disse aktiviteter tilrettelægges efter et toårigt arbejdsprogram, som Kommissionen udarbejder i samråd 
med det Rådgivende Udvalg for Forvaltning og Koordination. 
9. Eksperter og arbejdsgrupper uden for Kommissionen deltager i aktiviteternes udførelse på Kommissio­
nens ansvar, under ledelse af FAST-staben og i samarbejde med Kommissionens tjenestegrene 
(herunder eventuelt tjenestemænd fra andre generaldirektorater, som for et begrænset tidsrum udsta­
tioneres i FAST-staben), og »gæsteforskere«, der udstationeres af medlemsstaterne eller tredjelande. 
Ved tilrettelæggelsen af aktiviteterne under a) og b) sørges der for det størst mulige samspil med de 
berørte kredse. Desuden sendes der regelmæssigt oplysninger om disse aktiviteters resultater til Rådet, 
Europa-Parlamentet og Det Økonomiske og Sociale Udvalg. 
10. FAST's fremtidsstudieaktiviteter skal fortsat stimulere udviklingen af en europæisk indsats og ekspertise 
inden for fremtidsstudier. Til dette formål skal nettet »FAST 12 + 1« (som består af tolv nationale 
enheder, der udpeges af medlemsstaterne for at sikre vekselvirkningen mellem Fællesskabets aktiviteter 
4. 2. 89 De Europæiske Fællesskabers Tidende Nr. C 29/7 
og lignende aktiviteter i medlemsstaterne) styrkes, navnlig på det nationale plan. Man vil desuden søge 
at oprette et uformelt net af europæiske fremtidsforskere. 
Aktiviteterne til støtte for evaluering af forsknings- og udviklingsprogrammer (SPEAR) 
11. Forskning og undersøgelser til støtte for vurdering af Fællesskabets forsknings- og udviklingsaktiviteter 
svarer til den målsætning, som går ud på at forbedre det teoretiske og metodologiske grundlag for 
vurdering af EF's egne eller af nationale og internationale forsknings- og udviklingsprogrammer samt 
metoderne for tilrettelæggelse og styring af denne vurdering. Disse aktiviteter tager desuden sigte på at 
øge analysekapaciteten og forsknings- og udviklingsaktiviteternes effektivitet og indflydelse. De tjener 
desuden til støtte for evalueringsplanen. 
12. Til dette formål omfatter SPEAR aktiviteterne følgende: 
— iværksættelse af fire til fem såkaldte horisontale evalueringer i overensstemmelse med handlings­
planen for evaluering (') og iværksættelse af visse aktioner, som omfatter flere nationale, internatio­
nale eller EF-forskningsprogrammer, for at analysere deres indflydelse og finde frem til midler, 
hvormed deres effektivitet kan forbedres på fællesskabsplan. Dette indbefatter analyse af støtteme­
kanismer og styringsmetoder for nationale og EF-forskningsprogrammer. 
— forskning i evalueringsmetodologier for forsknings- og udviklingsprogrammer for at gøre dem mere 
pålidelige og mere anvendelige for deres brugere. Dette er i overensstemmelse med handlingspla­
nens artikel 5, 6 og 7. 
Det drejer sig nærmere betegnet om: 
— at forbedre de evalueringsmetoder, der både kan benyttes på Fællesskabets forsknings- og 
udviklingsprogrammer og på de nationale programmer, der har forbindelse med den 
— at stimulere forskningen i evalueringsmetodologi og dens anvendelse i medlemsstaterne 
— at udvikle kvantitative indikatorer, som kan beskrive forskningens kvalitet og anvendelighed 
og dens bidrag til Fællesskabets sociale og økonomiske udvikling 
— at opstille retningslinjer for, hvorledes evalueringer af forsknings- og udviklingsprogrammer 
skal udføres på baggrund af de erfaringer, man har gjort i Europa. 
13. Kommissionen opstiller en årlig tidsplan for det vigtigste arbejde, og denne tidsplan vedtages efter 
samråd med Det Rådgivende Udvalg for Forvaltning og Koordinering. 
III. IVÆRKSÆTTELSE 
14. De foregående punkter indeholder målsætningerne for programmets forskellige aktiviteter. De angiver, 
hvilke produkter og tjenesteydelser der forventes, og hvilke arbejdsmetoder der skal benyttes. 
Da disse aktiviteter er så forskelligartede, må iværksættelsen af aktionen bl.a. indebære: 
— at forskningscentre eller forskerhold, som hører hjemme i Fællesskabets medlemsstater og har 
specialiseret sig i strategiske analyser, i virkningsanalyser, i fremtidsstudier og evaluering af forsk­
nings- og udviklingsprogrammer, inddrages i gennemførelsen af disse aktiviteter, navnlig ved opret­
telse af ad hoc-net, workshops, seminarer osv. 
— at der oprettes to »12 4- 1« net, som knyttes henholdsvis til FAST-fremtidsstudierne og SPEAR-
aktiviteterne med det formål at sørge for udveksling og formidling af oplysninger og udbrede mere 
effektive metoder for fremtidsstudier, evaluering af forsknings- og udviklingsprogrammer samt 
udnyttelse af resultaterne i Fællesskabet 
— at der udstationeres »gæsteforskere« i Fællesskabets og medlemsstaternes institutioner, for at de kan 
deltage i de forskellige aktiviteters udførelse. 
Det finansielle bidrag til aktiviteternes gennemførelse kan dække op til 100 % af udgifterne. 
(*) Jf. Handlingsplanen EFT nr. C 14 af 20. 1. 1987, s. 5.